

**MINISTERUL FINANȚELOR**

|  |
| --- |
|  |

**Nr.687549/08.01.2025**

**MINISTERUL FINANȚELOR**

**ANUNȚĂ DECLANȘAREA PROCEDURII DE TRANSFER ÎN INTERESUL SERVICIULUI**

**PENTRU UN POST AFERENT UNEI FUNCŢII PUBLICE DE EXECUŢIE**

**ANUNŢ din data de 08 ianuarie 2025**

**privind declanșarea procedurii de transfer în interesul serviciului,**

**pentru ocuparea unui post aferent unei funcţii publice de execuţie**

**din cadrul Ministerului Finanțelor**

Ministerul Finanțelor, în temeiul prevederilor art. 502 alin. (1) lit. c) și art. 506 alin. (1) lit. a), alin. (2), (3), (5), (6), (8¹) și (9) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

anunță declanșarea **procedurii de transfer în interesul serviciului,** pentru ocuparea unui post aferent unei funcţii publice de execuţie vacante de **consilier clasa I grad profesional superior la Serviciul certificare din cadrul Autorității de certificare și plată**, în conformitate cu procedura de sistem PS-33 „Modificarea prin transfer a raporturilor de serviciu/muncă ale angajaților, la nivelul aparatului propriu al Ministerului Finanțelor”.

**DOCUMENTE NECESARE ȘI DATĂ LIMITĂ**

Persoanele interesate sunt invitate să depună la sediul Ministerului Finanțelor, prin registratură, în termen de 8 zile lucrătoare de la data afişării anunţului, următoarele documente:

1. **solicitarea accesului la procesul de selecție pentru transferul în interesul serviciului, conform modelului atașat;**
2. **curriculum vitae, modelul comun european**
3. **copia actului de identitate;**
4. **copii ale diplomelor de studii, certificatelor şi altor documente care atestă efectuarea unor specializări şi perfecţionări, necesare în vederea verificării îndeplinirii condițiilor din fişa postului;**
5. **copia carnetului de muncă şi a adeverinţei eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcţiei publice, precum și funcția publică în care este numit;**
6. **adeverința medicală, care să ateste starea de sănătate corespunzătoare funcţiei publice solicitate;**
7. **acordul privind prelucrarea datelor cu caracter personal, conform modelului atașat.**

Copiile de pe actele de mai sus, se prezintă în copii legalizate sau însoţite de documentele originale, care se certifică pentru conformitatea cu originalul de către secretarul comisiei**.**

Procedura de selecție în cazul transferului în interesul serviciului cuprinde următoarele etape succesive:

1. selecția persoanelor care îndeplinesc condițiile în vederea ocupării posturilor vacante prin transfer;
2. proba interviu. Proba interviu va putea fi susținută doar de solicitanții declarați admiși la etapa selecției.

**TERMENUL LIMITĂ DE DEPUNERE A DOCUMENTELOR MENȚIONATE: 17 IANUARIE 2025.**

Ulterior verificării dosarului/dosarelor de înscriere la procedura de transfer şi afişării rezultatului selecției, va fi organizată p***roba interviu în data de* 10 FEBRUARIE *2025, ora 1000, la sediul Ministerului Finanțelor din Bd. Mircea Vodă nr.44, sector 3 (sediul Autorității de certificare și plată).***

**CONDIȚII pentru ocuparea, prin transfer în interesul serviciului, a funcției publice vacante de consilier clasa I grad profesional superior:**

* studii universitare de licență absolvite cu diplomă de licenţă sau echivalentă;
* minimum 7 ani vechime în specialitatea studiilor necesare exercitării funcției publice.

Competențe specifice: competențe lingvistice de comunicare în limbi străine: limba engleză – nivel A2 utilizator elementar;

**Verificarea competențelor specifice se face prin documente.**

**Bibliografia și tematica**

|  |  |  |
| --- | --- | --- |
| **Nr. crt.** | **BIBLIOGRAFIE** | **TEMATICĂ** |
| **1.** | Regulamentul (UE) nr. 1060/2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrațiune și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare  <https://eur-lex.europa.eu/eli/reg/2021/1060/oj?locale=ro> | Gestiune și control; Gestiune financiară, prezentarea și examinarea conturilor și corecții financiare  https://eur-lex.europa.eu/eli/reg/2021/1060/oj?locale=ro |
| **2.** | Regulamentul (UE) nr. 1303/2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului, cu modificările și completările ulterioare  <https://eur-lex.europa.eu/legal-content/RO/TXT/?uri=CELEX%3A32013R1303> | Gestiunea financiară, pregătirea, examinarea și acceptarea conturilor și corecțiile financiare  <https://eur-lex.europa.eu/legal-content/RO/TXT/?uri=CELEX%3A32013R1303> |
| **3.** | OUG nr. 66/2011 privind prevenirea, constatarea și sancționarea neregulilor apărute în obținerea si utilizarea fondurilor europene și/sau a fondurilor publice naționale aferente acestora, aprobată cu modificări și completări prin Legea nr. 142/2012, cu modificările şi completările ulterioare | Constatarea neregulilor și stabilirea creanțelor bugetare rezultate din nereguli; modalități de stingere a creanțelor rezultate din nereguli; contestarea titlurilor de creanță emise pentru recuperarea sumelor plătite necuvenit ca urmare a unor nereguli; protejarea intereselor financiare ale Uniunii Europene/donatorului public internațional; activitatea de raportare a neregulilor; raportări financiare; abateri și sancțiuni |
| **4.** | OUG nr. 36/2023 privind stabilirea cadrului general pentru închiderea programelor operaționale finanțate în perioada de programare 2014 – 2020, aprobată cu modificări prin Legea nr. 338/2023, cu modificările și completările ulterioare | Prevederi referitoare la proiectele/operațiunile etapizate, proiectele/operațiunile nefuncționale, proiectele/operațiunile nefinalizate, proiectele afectate de anchete naționale în curs sau suspendate printr-o procedură juridică sau o cale de atac administrativă cu efect de suspendare; sistemul de guvernanță al închiderii programelor operaționale. Atribuții și responsabilități; cheltuieli suprarezervate; prevederi specifice pentru închiderea programelor operaționale 2014 – 2020; modificarea programelor operaționale 2014 - 2020 în vederea închiderii acestora |
| **5.** | Orientări ale Comisiei Europene referitoare la încheierea programelor operaționale adoptate pentru a beneficia de asistență din partea Fondului european de dezvoltare regională, a Fondului social european, a Fondului de coeziune și a Fondului european pentru pescuit și afaceri maritime, precum și a programelor de cooperare transfrontalieră din cadrul Instrumentului de asistență pentru preaderare (IPA II) (2014-2020)  <https://eur-lex.europa.eu/legal-content/RO/ALL/?uri=CELEX:52021XC1014(01)> | Orientări referitoare la încheierea programelor operaționale finanțate în cadrul perioadei de programare 2014-2020  <https://eur-lex.europa.eu/legal-content/RO/ALL/?uri=CELEX:52021XC1014(01)> |

Fișa postului de consilier clasa I grad profesional superior din cadrul Serviciului certificare este anexată la prezentul anunț.

Informații suplimentare se pot obține la secretarul comisiei, doamna Cristina Vitănescu, consilier clasa I grad profesional superior, telefon021/2261214.

Subsemnatul/a .........................., având funcția de .............................. în cadrul ......................................., solicit accesul la procesul de selecție pentru transferul în interesul serviciului la Ministerul Finanțelor, Direcția (generală)/Serviciul ....................... în funcția publică/contractuală de conducere/execuție de ....................................

Anexez următoarele documente:

* curriculum vitae, modelul comun european;
* copia actului de identitate;
* copii ale diplomelor de studii, certificatelor și a altor documente care atestă efectuarea unor specializări și perfecționări, necesare în vederea verificării îndeplinirii condițiilor din fișa postului;
* copia carnetului de muncă și a adeverinței eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcției, precum și funcția publică/contractuală în care este numit/angajat;
* adeverința medicală, care să ateste starea de sănătate corespunzătoare funcției/postului solicitat.

Semnătura,

Data

..........................

................................

**Acord privind prelucrarea datelor cu caracter personal**

Subsemnatul/a ..........................................................., domiciliat/ă în ................................................................................, cu adresa de e-mail .................................................., sunt de acord ca datele mele cu caracter personal să fie prelucrate de Ministerul Finanțelor, în scopul derulării procedurii de transfer în interesul serviciului, pentru organizarea căreia a fost publicat anunțul din data de ..........................și pentru care am calitatea de aplicant, cu respectarea prevederilor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.